CELEX: 32020R1009
Language: ro
Date: 2020-07-10 00:00:00
Title: Regulamentul de punere în aplicare (UE) 2020/1009 al Comisiei din 10 iulie 2020 de modificare a Regulamentelor de punere în aplicare (UE) nr. 808/2014 și (UE) nr. 809/2014 în ceea ce privește anumite măsuri de contracarare a crizei cauzate de epidemia de COVID-19

13.7.2020   
               
               
                  RO
               
               
                  Jurnalul Oficial al Uniunii Europene
               
               
                  L 224/1
               
            
         REGULAMENTUL DE PUNERE ÎN APLICARE (UE) 2020/1009 AL COMISIEI
         din 10 iulie 2020
         de modificare a Regulamentelor de punere în aplicare (UE) nr. 808/2014 și (UE) nr. 809/2014 în ceea ce privește anumite măsuri de contracarare a crizei cauzate de epidemia de COVID-19
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1305/2013 al Parlamentului European și al Consiliului din 17 decembrie 2013 privind sprijinul pentru dezvoltare rurală acordat din Fondul european agricol pentru dezvoltare rurală (FEADR) și de abrogare a Regulamentului (CE) nr. 1698/2005 al Consiliului (1), în special articolul 8 alineatul (3), articolele 12 și 67 și articolul 75 alineatul (5),
         având în vedere Regulamentul (UE) nr. 1306/2013 al Parlamentului European și al Consiliului din 17 decembrie 2013 privind finanțarea, gestionarea și monitorizarea politicii agricole comune și de abrogare a Regulamentelor (CEE) nr. 352/78, (CE) nr. 165/94, (CE) nr. 2799/98, (CE) nr. 814/2000, (CE) nr. 1290/2005 și (CE) nr. 485/2008 ale Consiliului (2), în special articolul 62 alineatul (2),
         întrucât:
         
                     (1)
                  
                  
                     Articolul 4 alineatul (2) din Regulamentul de punere în aplicare (UE) nr. 808/2014 al Comisiei (3) prevede numărul maxim de modificări ale programelor de dezvoltare rurală pe care statele membre le pot transmite Comisiei. Pentru a crește flexibilitatea statelor membre în a utiliza programele de dezvoltare rurală ca răspuns la criza cauzată de epidemia de COVID-19 („criza COVID-19”), este necesar ca numărul maxim de modificări menționat la articolul respectiv să nu se aplice propunerilor de modificare a programelor de dezvoltare rurală elaborate ca răspuns la criza COVID-19 care includ și elemente care nu au legătură cu criza, cu condiția ca respectivele propuneri să fie transmise Comisiei până la 30 iunie 2021.
                  
               
                     (2)
                  
                  
                     Utilizarea sprijinului acordat din FEADR pentru operațiuni de atenuare a impactului crizei COVID-19 și pentru acțiuni de redresare ar putea periclita îndeplinirea obiectivelor și atingerea țintelor programelor de dezvoltare rurală, astfel cum au fost planificate. Prin urmare, este necesar ca un astfel de sprijin să fie monitorizat la nivelul Uniunii pentru a se putea explica și justifica utilizarea fondurilor din cadrul FEADR în aceste scopuri.
                  
               
                     (3)
                  
                  
                     Regulamentul de punere în aplicare (UE) nr. 808/2014 prevede normele de aplicare a Regulamentului (UE) nr. 1305/2013. Regulamentul (UE) 2020/872 al Parlamentului European și al Consiliului (4) a modificat Regulamentul (UE) nr. 1305/2013 prin introducerea într-un nou articolul 39b a unei măsuri vizând acordarea unui sprijin temporar excepțional fermierilor și IMM-urilor afectate în mod deosebit de criza COVID-19. Prin urmare, este necesar ca normele de punere în aplicare a Regulamentului (UE) nr. 1305/2013 să fie modificate pentru a prevedea un cod al măsurii și un indicator de realizare adecvat pentru noua măsură.
                  
               
                     (4)
                  
                  
                     Este necesar ca Regulamentul de punere în aplicare (UE) nr. 809/2014 al Comisiei (5) de stabilire a normelor de aplicare a Regulamentului (UE) nr. 1306/2013 în ceea ce privește sistemul integrat de administrare și control, măsurile de dezvoltare rurală și ecocondiționalitatea să fie și el modificat pentru a include noua măsură de acordare a unui sprijin temporar excepțional fermierilor și IMM-urilor afectate în mod deosebit de criza COVID-19 în cadrul dispozițiilor relevante din titlul IV care se aplică altor măsuri de dezvoltare rurală decât cele aplicate în funcție de suprafață și de animale.
                  
               
                     (5)
                  
                  
                     Prin urmare, este necesar ca Regulamentele de punere în aplicare (UE) nr. 808/2014 și (UE) nr. 809/2014 să fie modificate în consecință.
                  
               
                     (6)
                  
                  
                     Dat fiind caracterul urgent al situației conferit de criza COVID-19, este necesar ca prezentul regulament să intre în vigoare la data publicării în Jurnalul Oficial al Uniunii Europene.
                  
               
                     (7)
                  
                  
                     Măsurile prevăzute în prezentul regulament sunt conforme cu avizul Comitetului pentru dezvoltare rurală,
                  
               ADOPTĂ PREZENTUL REGULAMENT:
         
            Articolul 1
            Modificări ale Regulamentului de punere în aplicare (UE) nr. 808/2014
            Regulamentul de punere în aplicare (UE) nr. 808/2014 se modifică după cum urmează:
            
                        1.
                     
                     
                        Articolul 4 alineatul (2) paragraful al treilea litera (a) se înlocuiește cu următorul text:
                        
                                    „(a)
                                 
                                 
                                    în cazul în care trebuie luate măsuri de urgență ca urmare a unor dezastre naturale, a unor evenimente catastrofale sau a unor fenomene climatice nefavorabile recunoscute în mod oficial de autoritatea publică națională competentă sau ca urmare a unei schimbări semnificative și subite a condițiilor socioeconomice din statul membru sau din regiunea în cauză, inclusiv schimbări demografice semnificative și subite generate de migrație sau de primirea unor refugiați. În cazul în care o modificare a programului de dezvoltare rurală ca răspuns la criza COVID-19 este combinată cu modificări care nu au legătură cu criza, prezentul paragraf se aplică tuturor modificărilor combinate, cu condiția ca propunerea de modificare a programului de dezvoltare rurală să fie transmisă Comisiei până la 30 iunie 2021;”.
                                 
                              
                  
                        2.
                     
                     
                        La articolul 14, alineatul (4) se înlocuiește cu următorul text:
                        
                           „(4)   Pentru tipurile de operațiuni în cazul cărora se identifică o contribuție potențială la ariile de intervenție menționate la articolul 5 primul paragraf punctul 2 litera (a), la articolul 5 primul paragraf punctul 5 literele (a)-(d) și la articolul 5 primul paragraf punctul 6 litera (a) din Regulamentul (UE) nr. 1305/2013, pentru tipurile de operațiuni în cazul cărora se identifică o contribuție potențială la integrarea resortisanților țărilor terțe sau pentru tipurile de operațiuni care sprijină atenuarea impactului crizei COVID-19 și acțiunile de redresare, înregistrarea electronică a operațiunilor menționate la articolul 70 din Regulamentul (UE) nr. 1305/2013 trebuie să includă un steguleț/stegulețe pentru identificarea acelor cazuri în care operațiunea are o componentă care contribuie la una sau la mai multe dintre respectivele arii de intervenție sau obiective.”
                        
                     
                  
                        3.
                     
                     
                        Anexa I se modifică în conformitate cu anexa I la prezentul regulament.
                     
                  
                        4.
                     
                     
                        Anexa IV se modifică în conformitate cu anexa II la prezentul regulament.
                     
                  
                        5.
                     
                     
                        Anexa VII se modifică în conformitate cu anexa III la prezentul regulament.
                     
                  
         
            Articolul 2
            Modificări ale Regulamentului de punere în aplicare (UE) nr. 809/2014
            Articolul 46 din Regulamentul de punere în aplicare (UE) nr. 809/2014 se înlocuiește cu următorul text:
            
               
                  „Articolul 46
                  Domeniu de aplicare
                  Prezentul titlu se aplică cheltuielilor suportate în cadrul măsurilor prevăzute la articolele 14 – 20, la articolul 21 alineatul (1), cu excepția primelor anuale prevăzute la literele (a) și (b), la articolul 27, la articolul 28 alineatul (9), la articolele 35 și 36, la articolul 39b și la articolul 51 alineatul (2) din Regulamentul (UE) nr. 1305/2013, la articolul 35 alineatul (1) din Regulamentul (UE) nr. 1303/2013 și la articolul 20, la articolul 36 litera (a) punctul (vi), la articolul 36 litera (b) punctele (ii), (vi) și (vii), la articolul 36 litera (b) punctele (i) și (iii) în ceea ce privește costul de instalare și la articolele 52 și 63 din Regulamentul (CE) nr. 1698/2005.”
               
            
         
         
            Articolul 3
            Intrare în vigoare
            Prezentul regulament intră în vigoare la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 10 iulie 2020.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 347, 20.12.2013, p. 487.
         
            (2)  JO L 347, 20.12.2013, p. 549.
         
            (3)  Regulamentul de punere în aplicare (UE) nr. 808/2014 al Comisiei din 17 iulie 2014 de stabilire a normelor de aplicare a Regulamentului (UE) nr. 1305/2013 al Parlamentului European și al Consiliului privind sprijinul pentru dezvoltare rurală acordat din Fondul european agricol pentru dezvoltare rurală (FEADR) (JO L 227, 31.7.2014, p. 18).
         
            (4)  Regulamentul (UE) 2020/872 al Parlamentului European și al Consiliului din 24 iunie 2020 de modificare a Regulamentului (UE) nr. 1305/2013 în ceea ce privește o măsură specifică de acordare a unui sprijin temporar cu caracter excepțional în cadrul Fondului european agricol pentru dezvoltare rurală (FEADR) ca răspuns la epidemia de COVID-19 (JO L 204, 26.6.2020, p. 1).
         
            (5)  Regulamentul de punere în aplicare (UE) nr. 809/2014 al Comisiei din 17 iulie 2014 de stabilire a normelor de aplicare a Regulamentului (UE) nr. 1306/2013 al Parlamentului European și al Consiliului în ceea ce privește sistemul integrat de administrare și control, măsurile de dezvoltare rurală și ecocondiționalitatea (JO L 227, 31.7.2014, p. 69).
      
      
         
            ANEXA I
            În tabelul din partea 5 a anexei I la Regulamentul (UE) nr. 808/2014 se adaugă următorul rând:
            
               
                           „Articolul 39b din Regulamentul (UE) nr. 1305/2013
                        
                        
                           sprijin temporar excepțional pentru fermierii și IMM-urile care au fost afectate în mod deosebit de criza COVID-19
                        
                        
                           
                              21
                           
                        
                        
                           sprijin temporar excepțional pentru fermierii și IMM-urile care au fost afectate în mod deosebit de criza COVID-19
                        
                        
                           21”
                        
                     
         
      
      
         
            ANEXA II
            În tabelul de la punctul 3 din anexa IV la Regulamentul (UE) nr. 808/2014, rândul referitor la indicatorul de realizare O.4 se înlocuiește cu următorul text:
            
               
                           „O.4
                        
                        
                           
                              Numărul de exploatații sprijinite/beneficiari sprijiniți
                           
                        
                        
                           3 (articolul 16), 4.1 (articolul 17), 5 (articolul 18), 6 (articolul 19), 8.1-8.4 (articolul 21), 11 (articolul 29), 12 (articolul 30), 13 (articolul 31), 14 (articolul 33), 17.1 (articolul 36), 21 (articolul 39b) [Regulamentul (UE) nr. 1305/2013]”
                        
                     
         
      
      
         
            ANEXA III
            În tabelul de la punctul 1 litera (b) din anexa VII la Regulamentul (UE) nr. 808/2014, rândul referitor la „Tabelul C” se înlocuiește cu următorul text:
            
                        „–
                     
                     
                        Tabelul C: Defalcare pentru realizările și măsurile relevante per tip de zonă, sex și/sau vârstă, per operațiune pentru cele care contribuie la integrarea resortisanților țărilor terțe și per operațiune și tip de sprijin pentru cele care sprijină atenuarea impactului crizei COVID-19 și acțiunile de redresare”.